google/wiki40b huggingface dataset:
Sara Moreira

Karriere

Hennes første internsajonale friidrettsmesterskap var U23-EM i friidrett 2007 i Ungarn, der hun vant bronse på 3000 meter hinder. Halvannen måned senere, i august, deltok hun i VM i friidrett i Japan, og kom der på 13.-plass i samme øvelse. Året etter, i 2008, deltok hun i to store mesterskap; VM i terrengløp i Skottland i slutten av mars og OL i Beijing i august. I VM i terrengløp endte hun på 50.-plass, mens i OL gikk hun ikke videre fra kvalifiseringsheatet, med tiden 9.34,39. 
I 2009 hadde Moreira en omfattende konkurransesesong. I mars vant hun sølvmedalje ved EM innendørs, med en ny personlig rekord på 8.48,18 – hennes første internasjonale seniormedalje. En 16.-plass ved 2009 IAAF World Cross Country Championships bidro til at det portugisiske kvinnelaget vant bronse for lag, sammen med Ana Dulce Felix. Hun vant flere gullmedaljer i juli, først 5000 meter og 3000 meter hinderved Summer Universiaden 2009, deretter gull på 5000 meter ved Lusophony Games 2009. Ved VM i friidrett 2009 i friidrett august misset hun hinder-finalen, men endte på tiendeplass på kvinnenes 5000 meter. Etter å ha konkurrert mye fra mars til august var Moreiras siste konkurranse i 2009 EM i terrengløp 2009 i desember, der hun endte på tiendeplass individuelt, og vant laget gull med Portugal.
Moreira startet 2010-sesongen med VM i friidrett innendørs 2010 i Doha, og hun endte på sjetteplass i finalen på 3000 meter, den nest beste europeiske utøveren etter etiopisk-fødte Alemitu Bekele, som konkurrerte for Tyrkia. Senere samme måned løp hun i VM i terrengløp 2010, og endte på 27.-plass (den femte beste europeiske utøveren). Hun tok tredjeplass i Europeacupen på 10.000 m i juni, i hennes debut på 10.000 meter, noe som også bidro til laggullet hun vant sammen Inês Monteiro og Fernanda Ribeiro. Hun satte ny personlig rekord på 3000 meter kort tid etter, på Gran Premio de Andalucía, der tiden 8.42,69 ga henne tredjeplass bak Nuria Fernández.
Frykten er mitt våpen (film)

Handling

John Talbot er ute etter hevn og benytter seg av svært uortodokse metoder for å at det skal skje. Midt under en rettssak i Louisiana river han plutselig til seg en ung kvinne og skyter om seg i rettssalen med henne som gissel. Paret forsvinner så i dommerens bil, og flukten utløser en vill politijakt over hele delestaten. Det viser seg at hele greia er blitt iscenesatt av hans venner og noen som sårt trenger hans kunnskap og kompetanse vedrørende et dykkeroppdrag i havet. Bakgrunnen for det hele er en verdifull flylast med og en morderisk oljemillionær. Flyet fraktet en hemmelig verdilast til flere millioner dollar, men ble skutt ned for tre år siden. Det de andre ikke vet er at Talbots bror, kone og hans tre år gamle sønn var ombord flyet.

Om filmen

Filmen ble ingen publikumsuksess i USA, men gjorde det brukbart i Europa.
Monsteruniversitetet

Handling

Før Mike og Sulley ble bestevenner møttes de på universitetet, og mislikte hverandre fra første stund. Filmen tar for seg hvordan de lærte hverandre å kjenne og ble bestevenner.
COMESA

COMESA (fullt navn: Common Market for Eastern and Southern Africa, engelsk: Fellesmarkedet for det østlige og sørlige Afrika), er et frihandelsområde med 20 medlemsland fra Egypt i nord til Namibia i sør. COMESA ble stiftet i desember 1994.
COMESA er en av pilarene til Den afrikanske union.
Stephen Poliakoff

Bakgrunn

Poliakoff er barn av en russisk-jødisk far og en britisk-jødisk mor. Broren Martyn Poliakoff, er Fellow ved Royal Society og professor i kjemi Chemistry ved University of Nottingham.

Karriere

Allerede mens han var elev ved Westminster School i London i 1969 fikk han så mye oppmerksomhet for sitt stykke Granny at han fikk kritikk i The Times. Mens han senere studerte ved King's College i Cambridge fortsatte han å skrive dramaer og han ble husforfatter ved National Theatre som 24-åring. Senere fikk han en økende interesse for tv-mediet og har skrevet en stor mengde stoff i ulikt format for dette.
Vasa Park

Vasa Park er et ikke-inkorporert område, etablert på 1920-tallet, i nærheten av Budd Lake i Mount Olive Township i New Jersey. De fleste innbyggerne er av skandinavisk avstamning, hovedsakelig etterkommere av svenske immigranter.
Zettai ryōiki

Zettai ryōiki (絶対領域 absolutt område) er området med synlig bar hud mellom et par knehøye strømper og et miniskjørt eller shorts. Begrepet kan også vise til kleskombinasjonen mellom knehøye strømper og et miniskjørt eller shorts. Begrepet dukket først opp blant otakuer som et kjennetegn til moe i manga og anime, men har siden blitt tatt i generell bruk i Japan.

Etymologi

Begrepet kommer fra animeserien Neon Genesis Evangelion, hvor det hadde en annen betydning. I pakningsvedlegget som fulgte med VHS-kassettene dukket begrepet «Zettai Kyōfu Ryōiki» (絶対恐怖領域 «Absolute Terror Field (territory)») opp som en oversettelse fra engelsk «A.T. Field» (A.T.フィールド). Et A.T.-felt var en type energiskjold i animeen. I animeen gjorde dette skjoldet en fullstendig immun mot angrep og ble kalt «et hellig område ingen kan trenge på» (何人にも侵されざる聖なる領域). Mangaen forkortet begrepet til «Zettai Ryōiki», skrevet med furigana ved siden av ordene «A.T. Field». Det var denne ideen som var opphavet til begrepets senere bruk. Det ble først brukt blant otakuer, men har siden blitt mer populært og generelt. Det har også blitt tatt med i den japanske ordboken Daijisen.

Klassifikasjon og proporsjoner

Det ideelle forholdet mellom lengden til miniskjørtet, mengden synlig hud og strømpe er ansett å være 4:1:2,5, med en toleranse på 25 %. Zettai ryōiki klassifiseres etter hvor mye hud er synlig, noe som er avhengig av høyden til strømpene og lengden til skjørtet. Skalaen går fra E (hvor for mye av benet sees og skjørtet er for langt) til A (kort skjørt, høye sokker, lite synlig hud).

Fenomenet

Kleskomibasjonen som fører til zettai ryōiki er veldig populær i Japan. På samme måte som med løse sokker, så finnes det spesielle typer lim som holder sokkene eller strømpene oppe for å oppretteholde zettai ryōiki-utseendet. Det japanske reklameselskapet WIT startet en reklamekampansje i 2013 som betalte kvinner for å ha midlertidige tatoveringer av diverse produkter og media i zettai ryōiki-området. De ble også oppfordret til å bruke skjørt og lange sokker eller strømper for å trekke oppmerksomhet til området. 8. februar 2014 ble det åpnet en spesialistbutikk i Tokyo kalt «Zettai Ryōiki» dedikert til å selge produkter relatert til fenomenet. 13. februar 2006 søkte selskapet Banpresto om å registrete «Zettai Ryōiki» som et varemerke. 26. juni 2006 ble søknadene avslått grunnet ubetalte registreringsavgifter.
Fylkesvei 4660

Fylkesvei 4660 går mellom Fiskå og Vasstveit i Strand. Veien er 6,2 km lang.
Veien hadde tidligere betegnelsen Fv511.
Frem til 2019 hadde veien betegnelsen fylkesvei 530.
Aeolsklaver

Aeolsklaver er et tangentinstrument som ble oppfunnet av godsherren Schortmann i Buttelstedt i Thüringen i Tyskland. Instrumentet frembringer toner ved at en luftstrøm ledes mot tynne staver av tre. Luftstrømmen lages av spilleren selv ved hjelp av en blåsebelg, og styres ved hjelp av et klaviatur som på et orgel. Tonene klinger eterisk, og likner på de fra aeolsharpen. Lydstyrken kan varieres over et omfattende dynamikkspenn, og det er mulig å etterligne diverse blåseinstrumenter. Instrumentet ble ingen suksess.
Et liknende instrument er et aelodikon, som har staver av metall i stedet for tre.
Svømming under EM i svømmesport 2016 – 50 meter fri kvinner

Semifinaler

Semifinalene ble avholdt den 21. mai fra kl. 17.48.
Nasjonal Standard for instruktører, førere og kursarrangører i fjellsport

Nasjonal Standard for instruktører, førere og kursarrangører i fjellsport er en standard utarbeidet og revidert av Norsk Fjellsportforum (NF). Den gir retningslinjer omkring krav til kurs, føring og instruktørutdanning innen fjellsport i Norge. Aktørene som er medlem av NF har forpliktet seg til å følge denne standarden på alle sine arrangementer.
Nordre Åsen

Avgrensing

Nordre Åsen avgrenses av Trondheimsveien i sør, Ring 3 i vest, Kjelsåsveien (begge sider) i nordvest til krysset med Lettvintveien/Lofthusveien, deretter Lofthusveien i nord, og i øst Haraldsheimveien. Det grenser dermed til Sinsen i sør, Storo i vest, Grefsen i nord,  Lofthus i nordøst og Disen i øst.
Veien Åsensvingen er den eneste gaten nabolaget har for seg selv. Helt i vest ligger trikkelinjen Sinsenlinjen. Den har et stoppested her som heter Sinsenkrysset holdeplass, som holdeplassen ligger like nord for.

Bebyggelse

OBOS bygde Nordre Åsen Borettslag i perioden 1949-1950 som nå består av 314 leiligheter fordelt på 16 blokker. Parkanlegget Muselunden sør for disse ble ferdig regulert i 1947. Hostellet Oslo Hostel Haraldsheim (tidligere Haraldsheim
Oslo Vandrerhjem) ligger helt i øst, i tillegg finnes Nordre Aasen bo- og habiliteringssenter for funksjonshemmede her.
Det bor 353 i roden/grunnkretsen Nordre Åsen.

Nordre Åsen idrettsanlegg

Nordre Åsen idrettsanlegg er hjemmebane for alle Skeid-lag. A-laget spilte i 2013-sesongen alle hjemmekamper her, etter å ha flyttet fra Bislett (og før det Voldsløkka). Det er også på Nordre Åsen man finner Skeids klubb- og kontorlokaler, både for Allianseidrettslaget Skeid og Skeid Fotball. Det er også her man finner hjemmebanen og klubbhuset til Sandaker Ski og Fotballklubb.
Nordre Åsen består av en gressbane, en kunstgressbane og en grusbane. Alle i 11-er størrelse. I tillegg er det en 7-er grusbane og en liten kunstgressbane.
Om vinteren er det is på grusbanen så lenge været tillater det.
Air Atlanta Europe

Historie

Air Atlanta Europe Limited ble stiftet i Storbritannia 9. april 2002. Det startet driften i juni 2003. Selskapet hadde driftstillatelse fra Luftfartstilsynet, Civil Aviation Authority til å frakte passasjerer, frakt og post i fly med 20 eller flere plasser. Den ble tilbakekalt 8. november 2006.
Flere Boeing 747 ble operert for turoperatøren Travel City Direct og flyene ble malt i Travel City Direct's farger.
Valea Goblii-elva

Valea Goblii-elva er ei sideelv til Mureș-elva i provinsen Alba i Romania.
Twickenham Stadium

Historie

Det engelske rugby union-forbundet, Rugby Football Union, kjøpte området i 1907. Den første kampen på banen var et oppgjør mellom Harlequins og Richmond den 2. oktober 1909. Den første landskampen ble spilt på banen den 15. januar 1910, mellom England og Wales. På det tidspunktet var tilskuerkapasiteten 20 000.
I 1991 ble finalen i VM i rugby union spilt på Twickenham. Australia slo England 12-6.  Finalen i sluttspillet for Premiership Rugby spilles alltid på Twickenham og stadionet har også hatt finalen i European Rugby Champions Cup flere ganger.
Twickenham Stadium har blitt ombygd flere ganger, senest i 1981 og 1995. I dag huser stadionet flere restauranter og butikker, et rugby-museum og kontorene til det engelske rugby union-kontoret. I tillegg til rugby blir stadionet også brukt til konserter.
Almgrenda

Almgrenda er ei lita grend i Åsbygda i Ringerike kommune, Buskerud. Grenda er navngitt etter den gamle storgården Alm og ligger langs Gamleveien, en kort veistrekning av den gamle bergenske kongeveien, som strekker seg fra tidligere Åsbygda skole til fylkesgrensen mot Jevnaker kommune i Oppland. Kongeveien avviker fra fylkesvei 241 ved skolen og går sammen med denne igjen ved fylkesgrensen.
Almgrenda preges av små og mellomstore gårdsbruk og private villaer, kulturlandskap og barskog ispedd mindre mengder med lauskog, som avtar mot Nordmarka. Grenda ligger i nordvest-skråningen opp mot marka og har panoramautsikt mot Eggemoen, Ådalsfjellene og Randsfjorden, cirka ti kilometer nordøst for kommunesenteret Hønefoss og like sør for tettstedet Jevnaker. Like under grenda, ved Kistefossen i Randselva, ligger også Kistefos Træsliberi med Kistefos-Museet.

Alm

Alm (gnr. 117/1), som i dag også omfatter gnr. 122/7 og utgjør cirka 657 daa i alt, tilhører trolig de eldste gårdene i Åsbygda, men den blir ifølge Norske Gaardnavne ikke nevnt i gamle dokumenter før i 1657, og da skrevet Alem. Eiendommen strekker seg fra Gamleveien og inn mot Gjørudshaugen (679 moh) og Styggdalen nord i Nordmarka.
Alm er i dag vert for Ringerike Steinerskole (fådelt skole, skilt ut som gnr. 117/9) og Camphill Landsbystiftelse Solborg (et leve- og arbeidsfellesskap både for mennesker med psykisk utviklingshemning og medarbeidere). Alm var i perioden 1948–1979 offentlig døveskole for hørselshemmede elever, opprettet under navnet Alm skole av Utdannelsesfondet for unge døve og tunghørte i 1948. I perioden 1948–1952 i privat regi, deretter under navnet Alm offentlige framhaldsskole for døve og tunghørte i statlig som framhaldsskole fram til avviklingen 31. desember 1979.
To veier inngår under Alm; Almveien og Solborgveien. Begge med tilkomst via Gamleveien. Almveien fører til Ringerike Steinerskole og gården. Solborgveien fører til Solborg, som inngår i Camphill Landsbystiftelse Solborg.
Skal det vere ein dans?

Handling

Handlingen utspiller seg i Ålesund tidlig på 1960-tallet. Gymnasiasten Øystein danser med flere jenter på Hotell Noreg - uten å oppnå suksess. Han blir full og havner i slagsmål. I samme hus, som han leier hybel, møter han jenta som ingen ville danse med. Han lykkes med henne.

Syn

Jo Ørjasæter skrev i boka Fjernsynsteatret : til glede og forargelse at det var «en likefrem, redelig film, som atskillige kunne kjenne seg igjen i.»
Stormbukta

Stormbukta er en 3-4 km bred bukt på sørvestsiden av Sørkapp Land på Spitsbergen, Svalbard, innenfor grensene av Sør-Spitsbergen nasjonalpark. Bukta ligger mellom lavsletta Øyrlandet i sør og Hilmarfjellet (825 m) i nord. I botnen av bukta når Øyrlandet ut i havet på flya i sør, ellers går lengre nord Olsokbreen helt ut i sjøen. Fjellsidene er bratte bare i nord, mens flya i sør er helt flat.
Sammen med de tilgrensende områdene Sørkapp fuglereservat og Sørkapplandet ble bukta i 2011 utpekt som ramsarområde.
Stedet er oppkalt etter den norske flygeren Erik Storm (1904–36).
Den norske fangsthytta kalt Hilmarhytta lå her, det var en bistasjon under Camp Erna som lå ved Hornsundets utløpt lengre nord.
How Far I'll Go

«How Far I'll Go» (norsk tittel «Hvor langt jeg må») er en sang fra Disneys animasjonsfilm Vaiana (2016). Den ble skrevet og komponert av Lin-Manuel Miranda. Sangen ble sunget av den amerikanske skuespilleren Auli'i Cravalho i den engelske originalversjonen. Den kanadiske sangartisten Alessia Cara fremførte den engelske singelversjonen, mens Nora Gjestvang sang låten på norsk. Miranda ble nominert til en Golden Globe og Oscar for beste sang for låten.
«How Far I'll Go» ble komponert som Vaianas «drømmelåt», hvor hun ser for seg og drømmer om en bedre fremtid. Sangen erstattet en annen låt som het «More», som senere ble utgitt på spesialversjonen av filmmusikkalbumet. For å skrive låten prøvde Miranda å sette seg i tankegangen som preget ham i 16 års-alderen (den samme alderen til Vaiana i filmen). Han var også klar over at Disneys forrige «drømmelåt» var «La den gå» fra Frost, og han forsøkte å gjøre sangene ulike.
Taylor Weatherby fra Billboard kalte det en «hoppende, oppmuntrende melodi».
Jiří Magál

Karriere

Magál debuterte i verdenscupen i langrenn 16. desember 1997, og hans beste individuelle verdenscup-plassering er en 5.-plass i 15 km fri teknikk fra 2005. Han deltok i Vinter-OL 1998, 2002, 2006 og 2010. Under OL 2010 i Vancouver gikk han på det tsjekkiske laget som ble nummer tre på 4 x 10 km stafett.
Adrian Nilsen Pereira

Landslaget

7. juni 2019 fikk han sin første U21-landskamp for Norge U21 mot Sverige.
Cheritrini

Utseende

Middelsstore, brune stjertvinger, oversiden gjerne brunlig eller oransje. Vingene har en svært lang, tynn stjert på bakkanten av bakvingen.

Utbredelse

Slekten Dapidodigma lever i Afrika, de øvrige slektene er utbredt i Sørøst-Asia.
Precision approach path indicator

Precision approach path indicator (PAPI) er et visuelt hjelpemiddel som gir veiledende informasjon for å hjelpe en pilot å tilegne seg og opprettholde riktig høyde til en rullebane. De er generelt plassert ved siden av rullebanen ca. 300 meter fra landingsterskelen på rullebanen.

Utvikling

Precision approach path indicator systemet ble først utviklet i 1974 av Tony Smith og David Johnson på Royal Fly Establishment i Bedford, England. Det tok dem ytterligere to år å utvikle teknologien. Smith og Johnsons arbeid ble hedret med ros fra RAE, en utmerkelse fra Aeronautical Society, en utmerkelse fra American Flight Safety Foundation, og en Gullmedalje fra British Guild of Pilots. Forskningsingeniører var også sterkt involvert i prosjektet, produserte og leverte PAPI enheter for de første forsøkene som ble utført. Samme design er fortsatt i bruk i dag, og ble faktisk brukt av NASAs Space Shuttle for sikker landing.

Bruk

Forholdet mellom hvitt til rødt lys er avhengig av flyets vinkel i forhold til rullebanen. Er flyet for høyt i forhold til sin innflygingsbane vil man få se et overskudd av hvite lys. Motsatt, hvis flyet er for lavt i forhold til sin innflygingsbane, vil man ha et overskudd av røde lys. For den optimale innflygingsbane skal man ha to hvite og to røde lys.
En tidligere innflygingsbaneindikator (VASI) fungerte bare ned til 60 meter, mens precision approach path indicator (PAPI) fungerer ned til 15 meter.  

Teknologi

Teknologien for PAPI er ikke så vanskelig som man skulle tro. Alt starter med en kolbe som har en lyskilde montert innerst (Se bilde, punkt 2). Litt lengre ut, i den øvre delen av kolben er det et filter som farger deler av lyset rødt (punkt 3). Forbi det røde filteret sitter det to linser (punkt 4). Linsene fokuserer og sender lyset i riktig retning, det hvite lyset opp, og det røde lyset ned (punkt 5 & 6).
Chaos and Creation in the Backyard

Utgivelse

Albumet ble tatt i mot med meget positive anmeldelser, selv om dette i større grad gjaldt utenlandske kritikere. I Norge ble albumet blant annet belønnet med terningkast 5 av God kveld, Norge!-redaksjonen med kommentaren: «Skal du kjøpe ett album i høst bør det være dette». 
I USA debuterte Chaos and Creation in the Backyard på 6.-plass, mens det i Storbritannia solgte til 10.-plass.
Det ble lansert to singler fra albumet. Den første var åpningsporet «Fine Line» som stoppet sin ferd på singellistene i Storbritannia på 20.-plass. I november 2005 ble «Jenny Wren» gitt ut som singel nummer to og hadde sin høyeste plassering med 22.-plass.
Tenerife (Oslo)

Tenerife er et folkelig navn på vannspeilet i Middelalderparken i Gamlebyen i Oslo.
Tidligere kunne man bade her, men forurensningen har vært så kraftig i området og rensingen har ikke vært vellykket. Derfor frarådes nå besøkende på stranda ved Tenerife å bade i vannspeilet.
Amstel Gold Race 2009

Amstel Gold Race 2009 var den 44. utgaven av Amstel Gold Race, og ble arrangert den 19. april. Løypa var på 257 km lang og gikk fra Mastricht til Cauberg. Amstel Gold Race har vært en del av UCI ProTour siden starten i 2005, og er også i år med.
Seks profesjonelle kontinentallag ble invitert til å delta: Cervélo TestTeam, Skil-Shimano, Vacansoleil, Topsport Vlaanderen-Mercator, Landbouwkrediet-Colnago og Serramenti PVC Diquigiovanni.
Sinsen Panorama

Sinsen Panorama, tidligere Sinsen silo, er en ombygd kornsilo ved Trondheimsveien i bydel Grünerløkka i Oslo beliggende rett syd for Sinsenkrysset.
Kornsiloen fra 1952 ble i 2003 bygget om til boliger. Bygningen er 47 meter høy og har 177 leiligheter fordelt over 15 etasjer.
Erlkönig (Schubert)

Erlkönig (Opus 1, Deutsch-Verzeichnis 328, «Alvekongen») er en Kunstlied for sangstemme og klaver av komponisten Franz Schubert. Teksten er basert på Johann Wolfgang von Goethes ballade med samme navn.
Schubert var bare atten år da han skrev Erlkönig, og sammen med Gretchen am Spinnrade fra 1814, er det en av hans tidligste sanger med varig suksess. Ifølge Joseph von Spaun skrev Schubert stykket på svært kort tid den 16. november 1815. Schubert publiserte sangen i 1821, uroppføringen skjedde i Wiens Kärntnertortheater 7. mars 1821 til stormende bifall fra et tallrikt publikum.
Fra Schuberts hånd foreligger Erlkönig i fire ulike versjoner, den tredje versjonen er med et teknisk forenklet klaverakkompagnement uten trioler i høyre hånd.
Originalen i g-moll er for midlere stemmeleie, men det er publisert versjoner transponert til både høyt lavt stemmeleie. Formmessig er Erlkönig en gjennomkomponert Kunstlied. Tempobetegnelsen er Schnell («hurtig»), først i de to siste taktene endres tempoet til andante.
Schuberts stykke har vært populært fra det ble uroppført og fram til i dag, noe de mange litterære, musikalske og kunstneriske referanser vitner om.
Cabañas

Cabañas er et cubansk sigarmerke, etablert i 1819.
Storfjorden (Brønnøy)

Storfjorden er en fjordarm av Velfjorden i Brønnøy kommune i Nordland. Fjorden har innløp mellom Røyrvikodden i vest og Kiknesodden i øst og strekker seg 9,5 kilometer nordover. Det ligger et par veiløse gårder i den ytre delen av fjorden, på vestsida ligger Gavlen og på østsida ligger Fagerlia, Solvang og Engelsneset. De to sistnevnte ligger ved Spølodden og herfra går fjordarmen Lislfjorden østover. Storfjorden fortsetter nordover til gården med samme navn i botn av fjorden.
Goran Jurić

Landslaget

Goran Jurić spilte 19 landskamper for Jugoslavias herrelandslag og Kroatias herrelandslag. Han ble tatt ut i Kroatias tropp til VM i fotball 1998.
Julekongen

Julekongen er en norsk adventskalender for barn produsert av NRK Super som ble sendt første gang på TV i adventstiden i 2012. Serien ble sendt i reprise i 2015 og 2018. Deltagerne gikk i femte klasse på Sølvskogen skole og var ni år gamle.
Manus var ved Lars Gudmestad og Harald Rosenløw Eeg. Håkon Noodt var manusredaktør og ansvarlig for å skrive og levere det endelige manuset. Regi var ved Thale Persen og Marius Hoel var produsent. 
I november i 2015 kom filmen Julekongen – Full rustning, en direkte oppfølger til TV-serien.

Handling

Serien handler om Kevin Gran som bor sammen med sin familie i Sølvskogen. Han liker å trekke seg tilbake til en hemmelig hule i skogen. En dag oppdager han at hulen leder inn til en annen verden med riddere, og et spennende liv begynner for Kevin.

Innspillingssteder

De særpregede atriumhusene på Ammerud i Oslo var kulisser under innspillingen. Bryn skole er kulisse for opptakene fra Sølvskogen skole. Opptakene fra kjøpesenteret, Krohn senter, i serien er gjort på Oppsal senter i Oslo. Huset til familien Krohn er Borgen på Toppenhaug i Drammen. Akershus festning, Det grønne kammer og Olav Vs-hall, er brukt som kulisser til scenene i borggården og innendørs i slottet i Ridderdalen. Huset til Eiril og Siri ligger i Bærumsmarka.

Produksjon og mottakelse

Serien fikk svært god mottakelse av kritikerne.
Thetford

Historie

Ikenerne var en keltisk stamme som var bosatt i Norfolk og deler av Cambridgeshire. Arkeologiske spor antyder at Thetford var et betydningsfullt senter for ikenerne i sen jernalder og tidlig romersk periode. En seremoniell lund ble avdekket der under de arkeologiske undersøkelsene. I 1979 ble et depotfunn avdekket med romersk-britisk metallarbeider, kjent som Thetford-skatten, lokalisert rett utenfor Thetford. Det ble datert til rundt midten av 300-tallet e.Kr. Depoten besto av en samling av trettitre skjeer med inskripsjoner, tjue gullringer, fire hengende smykker, flere halskjeder og to bøyler dekorert med en dansende satyr. De er utstilt ved British Museum i London.
Fra gammelt av ble stedet sett på som hjemplassen til dronning Boudicca av ikenerne som gjorde opprør mot den romerske okkupasjonen.
Thetford ble et viktig krysningssted over elven Little Ouse, og byen har fått sitt navn fra angelsaksiske Theodford i betydning theod = folk + ford = vadested, krysningspunkt. Elven Thet, som ligger i nærheten, har fått navnet sitt fra byen.
Den 20. november 869 ble Edmund martyren, den siste innfødte konge av East Anglia, drept av norrøne vikinger. For en tid var Edmund Englands nasjonale skytshelgen.
Domesday Book listet Vilhelm fra Bello Fargo som biskop av Thetford i 1085.